|  |  |  |
| --- | --- | --- |
|  | Bosna i Hercegovina  Federacija Bosne i Hercegovine  Hercegovačko – neretvanski kanton  Grad Konjic  GRADONAČELNIK | ISO EN 9001 OPCINA KONJIC C |

Broj: 12-24-1-5789/24-1

Konjic, 05.02.2025. godine

Na osnovu člana 15. Zakona o principima lokalne samouprave u FBiH (Službene novine FBiH broj 49/06 i 51/09), člana 38. Statuta Grada Konjica (Službeni glasnik Grada Konjica broj: 10/22) i člana 3. Ugovora o dodjeli sredstava za pomoć poplavama ugroženim područjima u Federaciji BiH broj: 01-11-1-4788/24 od 20.11.2024. godine potpisanog između Federalnog ministarstva razvoja, poduzetništva i obrta i Grada Konjica Gradonačelnik Grada Konjica r a s p i s u j e

**PONOVNI JAVNI POZIV**

**ZA PODNOŠENJE PRIJAVA ZA POMOĆ SUBJEKTIMA MALE PRIVREDE**

**ZA SANIRANJE POSLJEDICA PRIRODNE NESREĆE NA PODRUČJU GRADA KONJICA**  **- SREDSTVA FED. MINISTARSTVA RAZVOJA, PODUZETNIŠTVA I OBRTA**

**I PREDMET**

Predmet ponovnog javnog poziva je dodjela finansijskih sredstava subjektima male privrede za saniranje posljedica prirodne nesreće na području grada Konjica.

**II PRAVO NA PODNOŠENJE PRIJAVE**

1. Na ponovni javni poziv mogu se prijaviti samo subjekti male privrede sa sjedištem poslovanja ili izdvojenom poslovnom jedinicom iz grada Konjica, a koji ispunjavaju sljedeće uslove:

a) da su pretrpjeli direktnu štetu od posljedica prirodne nesreće,

b) da imaju sjedište poslovanja ili izdvojenu poslovnu jedinicu na području grada Konjica koje je

pogođeno prirodnom nesrećom.

(2) Pravo na podnošenje prijave na ponovni javni poziv nemaju:

1. javna preduzeća, javne ustanove, banke i druge finansijske organizacije, osiguravajuća društva, sportske kladionice i poslovni subjekti čija djelatnost obuhvata igre na sreću, javne institucije, organi uprave, organi i jedinice lokalne samouprave, poslovni subjekti čiji su žiro računi blokirani, poslovni subjekti čija šifra osnovne djelatnosti obuhvata poljoprivredu.
2. Poslovni subjekti koji nisu izmirili obaveze po osnovu javnih prihoda ili nemaju potpisan sporazum o odgodi plaćanja (doprinosa za PIO/MIO i zdravstveno osiguranje i osiguranje od nezaposlenosti zaključno sa 30.11.2024.godine.

**III FINANSIJSKA SREDSTVA ZA REALIZACIJU**

Ukupan iznos finansijskih sredstava za realizaciju ponovnog javnog poziva iznosi: **200.000,00 KM.**

**IV NAMJENA I CILJ**

1. Prihvatljive su samo aktivnosti čiji je cilj saniranje nastalih posljedica od poplava i to nastale štete koje su prijavljene na obrascima za prijavu štete od posljedica prirodne nesreće:

a) nabavku mašina i opreme,

1. popravak mašina i opreme,
2. nabavku sirovina i drugog materijala za redovno obavljanje registrovane djelatnosti,
3. građevinske radove na sanaciji objekata.

**V PRIHVATLJIVI TROŠKOVI**

(1) Prihvatljivim će se smatrati sljedeći troškovi (vezani za tačku IV namjena i cilj utroška sredstava):

1. troškovi vezani za nabavku mašina, postrojenja i opreme, mjernih i kontrolnih uređaja i instrumenata, dijelova, te računarske opreme i programa koji su sastavni dio mašina i opreme, odnosno proizvodnog sistema,
2. troškovi vezani za popravku mašina, postrojenja i opreme, mjernih i kontrolnih uređaja i instrumenata, te računarske opreme namijenjene isključivo za obavljanje poslovne djelatnosti,
3. troškovi nabavke obrtnih sredstava i ostali troškovi potrebni za redovno obavljanje registrovane djelatnosti,
4. troškovi nabavke građevinskog materijala i građevinskih radova za sanaciju oštećenih objekata.

(2) Neprihvatljivim troškovima smatrat će se troškovi nastali prije dana nastanka poplave (prije 04.10.2024.god).

**VI DOKUMENTACIJA I NAČIN PODNOŠENJE PRIJAVE**

1. Prijave na ponovni javni poziv dostavljaju se putem pošte ili lično na protokol gradske uprave Grada Konjica.
2. Poslovni subjekti dužni su popuniti prijavni obrazac koji se nalazi u prilogu ovog ponovnog javnog poziva i uz njega dostaviti sljedeće dokumente:

1. Rješenje iz sudskog registra sa svim pojedinačnim prilozima ili aktuelni izvod iz sudskog registra, a za ostale poslovne subjekte rješenje o registraciji izdato od strane nadležne gradske službe,
2. Uvjerenje nadležnih institucija o redovnom izmirenju obaveza po osnovu javnih prihoda ili potpisan sporazum o odgodi plaćanja (doprinosa za PIO/MIO, zdravstveno osiguranje i osiguranje od nezaposlenosti sa 30.11.2024. godine).
3. Obavještenje o razvrstavanju subjekata prema klasifikaciji djelatnosti KD 2010 - Federalnog zavoda za statistiku.
4. Listu osiguranih lica izdatu od strane porezne uprave FBiH.
5. Potpisanu i ovjerenu izjavu o namjenskom korištenju sredstava koja se nalazi u prilogu ovog javnog poziva).

Prijave koje ne sadrže svu potrebnu dokumentaciju, bit će odbačene i neće biti predmet daljeg razmatranja Komisije. Sva priložena dokumentacija mora biti izdata od strane nadležnih sudskih ili upravnih organa u FBiH. Dokumentacija ne smije biti starija od 3 mjeseca od dana objavljivanja ovog poziva izuzev dokumentacije iz tački a). i c). javnog poziva

Poslovni subjekti koji se prijavljuju na ovaj javni poziv podnose prijavu na adresu:

**GRAD KONJIC, Maršala Tita br. 62 88400 Konjic**

**PRIJAVA NA PONOVNI JAVNI POZIV „ZA POMOĆ SUBJEKTIMA MALE PRIVREDE ZA SANIRANJE POSLJEDICA OD PRIRODNE NESREĆE“**

**VII ROK ZA PODNOŠENJE PRIJAVE**

Krajnji rok za podnošenje prijava je 7 dana od dana objave ponovnog Javnog poziva na web stranici Grada Konjica.

**VIII KRITERIJI ZA VREDNOVANJE PRIJAVA**

Prilikom ocjene prijava na Javni poziv vrednovat će se sljedeći kriteriji:

1. visina iznosa pretrpljene štete tj. konačan izvještaj o nastaloj šteti,
2. broj zaposlenih radnika,

**IX KOMISIJA**

1. Gradonačelnik Grada Konjica imenuje Komisiju koja razmatra i vrednuje prijave i sačinjava prijedlog Odluke o dodjeli sredstava.
2. Komisija podnosi izvještaj o radu Gradonačelniku Grada Konjica sa prijedlogom Odluke o dodjeli sredstava.

**X REZULTATI PONOVNOG JAVNOG POZIVA**

1. Preliminarni rezultati ponovnog Javnog poziva objavljuju se na web stranici Grada Konjica radi eventualnog ulaganja prigovora u roku od osam dana, od dana objave preliminarnih rezultata.
2. Sa korisnicima sredstava, Grad Konjic zaključit će ugovor o implementaciji odobrenih sredstava.

**XI IZBOR KORISNIKA FINANSIJSKIH SREDSTVA**

1. Izbor korisnika sredstava vrši se prema broju osvojenih bodova sve do raspodjele raspoloživih sredstava.
2. Nakon donošenja odluke o dodjeli sredstava, korisnik sredstava sklapa ugovor o dodjeli pomoći sa davaocem sredstava kojim se obavezuje na namjensko trošenje istih.
3. Korisnici sredstava dužni su, u roku od 2 (dva) mjeseca, od dana potpisivanja ugovora, realizovati aktivnosti iz prijave, dostaviti relevantnu dokumentaciju za namjensko trošenje sredstava koja su im dodijeljena.

**XII NADZOR NAD KORIŠTENJEM SREDSTAVA**

1. U svrhu provođenja kontrole namjenskog korištenja sredstava, Federalno ministarstvo razvoja, poduzetništva i obrta može izvršiti provjeru korištenja odobrenih sredstava uvidom u originalnu dokumentaciju, te obilaskom korisnika sredstava i njegovih poslovnih objekata.
2. Korisnici kod kojih se prilikom kontrole utvrdi nenamjensko trošenje sredstava, bit će dužni vratiti dodijeljena sredstva u roku od 8 dana od dana zahtjeva davaoca sredstava.

**XIII OSTALE ODREDBE**

1. Nepotpune, neblagovremene i neuredne prijave neće se uzete u razmatranje.
2. Sve dodatne informacije mogu se dobiti svakim radnim danom putem telefona: 036/712-245 ili 036/712-253.

**G R A D O N A Č E L N I K**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Osman Ćatić s.r.**

|  |  |  |
| --- | --- | --- |
| Maršala Tita br.62  88400 Konjic  Bosna i Hercegovina | Telefon: +387 (0)36 712 200  Fax: +387 (0)36 729 813  E-mail:kabinetgradonačelnika@konjic.ba  Web: http://www.konjic.ba | PB: 07140955  ID: 4227204140005 |